kardosdrur/scandi-wiki huggingface dataset:
Grindsted (Aalborg Kommune)

Grindsted er en lille by i Vendsyssel med , beliggende i Hammer Sogn ved det nordøstlige hjørne af Hammer Bakker 17 km. nordøst for Aalborg, 6 km nord for Vodskov og 2 km. nordvest for nabobyen Uggerhalne. Byen ligger i Region Nordjylland og hører til Aalborg Kommune.

Grindsted var en traditionel gammel landsby med skole og flere butikker indtil byen blev kraftigt udbygget i sidste halvdel af 1960'erne og 1970'erne så den i dag snarere kan betegnes som villaby, der med ½-timedrift af bybussen til Aalborg fremstår som et reelt alternativ til hovedbyen.

Efter opsplitningen af Hammer Sogn i maj 1985 er Grindsted den eneste by i sognet. Det er derfor naturligt, at Hammer Sogns sognegård ligger i Grindsted. Bag Grindsted Skole er der i dag opført sportshal og anlagt boldbane m.m.

Grindsted Mejeri startede, som det første mejeri i Danmark, i 1986 med økologisk osteproduktion. Ostene, der fik navnet Kornblomst, blev fra start leveret til FDB. Efter en fusion med Thise Mejeri er mejeriet i Grindsted blevet lukket. Det blev i forsommeren 2010 jævnet med jorden.

Grindsted blev, sammen med Uggerhalne, valgt som "Årets Landsby 2004" i Aalborg Kommune.

Grindsted har én af landets ældste skoler som er etableret i 1734, og fejrer 275 års jubilæum i 2009. I 2017 fik Grindsted en nyrenoveret skole.

Eksterne henvisninger 
 Grindsted i kommuneplanen aalborgkommuneplan.dk
 Hammernyt 
 Grindsted Skole 275 år  
 Skole - Udvidelse af bevaringsværdig landsbyskole

Kilder 

Byer i Aalborg Kommune
Hammer Bakker
Demokratikanon

Demokratikanon er en kanon, udarbejdet af "Udvalget til udarbejdelse af en demokratikanon" og Undervisningsministeriet. Kanonen, der blev offentliggjort den 12. marts 2008, har til formål at "styrke kendskabet til de principper om frihed og folkestyre, som det danske samfund bygger på".

Demokratikanon har 35 overskrifter:

 Demokratiets rødder (ca. 500 f.Kr.)
 Lighedstanken (ca. 500 e.Kr.)
 Magna Carta (1215) og Bill of Rights (1689)
 Jyske Lov (1241) og Erik Klippings håndfæstning (1282)
 Reformationen
 Den westfalske fred (1648)
 Baruch Spinoza (1632-1677)
 John Locke (1632-1704)
 Oplysningstiden (1700-tallet)
 Charles de Montesquieu (1689-1755)
 Jean-Jacques Rousseau (1712-1778)
 Den amerikanske forfatning (1775-1789)
 Statsborgerskab og medborgerskab
 Trykkefrihed og samfundsdebat (1770-1799)
 Den franske revolution (1789-1799)
 N.F.S. Grundtvig (1783-1872)
 Rådgivende stænderforsamlinger (1834-1848)
 Alexis de Tocqueville (1805-1859)
 John Stuart Mill (1806-1873)
 Grundloven (fra 1849)
 Den nationalliberale bevægelse
 Bonde- og højskolebevægelsen
 Arbejderbevægelsen
 Den kulturradikale bevægelse
 Kvindebevægelsen
 Systemskiftet (1901)
 Kanslergadeforliget (1933)
 Demokrati mod totalitarisme i mellemkrigstiden
 Demokrati under 2. verdenskrig
 Hal Koch (1904-1963) og Alf Ross (1899-1979)
 Europarådet og Den Europæiske Menneskerettighedskonvention (fra 1949)
 Folkeafstemning om EF (1972)
 Salman Rushdie-sagen (fra 1988)
 Murens fald (1989)
 Europatraktaterne (Den Europæiske Fælles Akt, Maastricht-traktaten og Amsterdam-traktaten)

Udvalgets sammensætning 
Udvalget til udarbejdelse af en demokratikanon havde følgende sammensætning:
 Knud J.V. Jespersen, professor, dr.phil., Syddansk Universitet
 Esma Birdi, integrationskonsulent, Dansk Kvindesamfund
 Lise Egholm, skoleleder, Rådmandsgades Skole
 David Gress, ph.d., skribent på Jyllands-Posten
 Ove Korsgaard, professor, dr.pæd., Danmarks Pædagogiske Universitetsskole
 Peter Kurrild-Klitgaard, professor, ph.d., Københavns Universitet
 Kathrine Lilleør, cand.theol., ph.d. og sognepræst
 Ole Thyssen, professor, dr.phil., Copenhagen Business School

Kilder/links 
 Dokumentation: Højdepunkter i demokratiets historie – Politiken
 Regeringen udarbejder demokratikanon 
 35 milepæle i demokratikanon – regeringens demokratikanonudvalg præsenterer i dag sin demokratikanon – Pressemeddelelse fra Undervisningsministeriet, 12. marts 2008 
 Demokratikanon – Den fulde tekst som livepaper (101 sider) 
 Demokratikanon – Komplet indholdsfortegnelse 

Danmarks politik
Kanoner (lister)
Ángel Casero

Ángel Luis Casero Moreno (født 27. september 1972 i Valencia) er en tidligere professionel spansk landevejscykelrytter. Han vandt Vuelta a España i 2001 (med Festina).
Ángel Casero har flere udmærkede samlede placeringer i det største cykelløb Tour de France:

 1997: nr. 29 samlet (Banesto)
 1999: nr. 5 samlet (Vitalicio Seguros)
 2003: nr. 57 samlet (Bianchi)

Eksterne henvisninger 

 

Mandlige cykelryttere fra Spanien
Vuelta a España-vindere
Personer fra Valencia
Aymara (sprog)

Aymara er et aymaransk sprog, som tales af aymaraerne i Andesbjergene, de fleste af dem i Bolivia og Peru, men også i Chile. Sammen med quechua og spansk er det officielt i Bolivia og dele af Peru. Det er et af få indianersprog, som tales af mere end én million mennesker.

Amerikanske sprog
Præcolumbianske kulturer
Sprog i Bolivia
Sprog i Peru
Sprog i Chile
Perus administrative inddelinger

Peru deles administrativt i 25 regioner og provinsen Lima. Provinsen Lima har en særstilling, så den er sæde for landets hovedstad Lima. Den udgør i sig selv ingen region, men har i øvrigt samme rettigheder som de andre. Inddelingen ifølge Regionalisationsloven 18. november 2002 indebærer øget selvstyre med regionale regeringer.

 Amazonas
 Ancash
 Apurímac
 Arequipa
 Ayacucho
 Cajamarca
 Callao
 Cusco
 Huancavelica
 Huánuco
 Ica
 Junín
 La Libertad
 Lambayeque
 Lima-provinsen
 Lima
 Loreto
 Madre de Dios
 Moquegua
 Pasco
 Piura
 Puno
 San Martín
 Tacna
 Tumbes
 Ucayali

 
Perus politik

no:Peru#Administrativ inndeling
ROD

ROD er et årligt folkemusikstævne for unge mellem 15 og 25. Det blev afholdt første gang i påsken 1996 i Horsens og har siden foregået forskellige steder på Fyn. De senere år har et stigende deltagerantal været årsag til at stævnet har flyttet til både Sjælland og Jylland for at finde lokaler der kunne rumme de mange deltagere. Stævnets mål er at samle unge med interesse for folke- og spillemandsmusik i Danmark, og at hjælpe dem til at fastholde og udvikle denne interesse.

Til stævnet opdeles de ca. 170 deltagere i grupper, der ugen igennem hver indstuderer 2-3 melodier, som opføres til en stor koncert i slutningen af stævnet. Udover disse numre er der storspilsnumre, hvor alle stævnets deltagere indgår i ét stort orkester, som instrueres af årets instruktører.

Oprindeligt startede ROD omkring den danske folkemusiktradition, men over årene har stævnet udviklet sig og udenlandske traditioner er flettet ind således at der i dag findes anden skandinavisk, irsk, engelsk, fransk-canadisk folkemusik samt klezmer- og balkantradition på stævnet. Under stævnet afholdes også workshops af varierende karakter, eksempelvis irsk folkemusik, historiefortælling, dans, afslapning og massage. Stævnets program er krydret med forskellige elementer som skifter lidt fra år til år. Tilbagevendende elementer er fx temafest, ceilidh (åben scene) og koncert med et eller flere professionelle bands.

Efter stævnet spiller nogle af ROD-deltagerne på festivaler og stævner i ind- og udland, og er bl.a. faste indslag på Godtfolk, Halkær Festivallen, Roskilde Spillemandsstævne m.fl.; endvidere har de tidligere optrådt bl.a. til Nordlek i Gøteborg i 2006. Koncertrepertoiret består primært af numrene fra stævnets afsluttende koncert det pågældende år, selvom tidligere numre samt de deltagende spillefolks egne indslag også af og til finder vej til koncerterne.

Tidligere instruktører

Referencer

Eksterne henvisninger 
 RODs hjemmeside

Musikfestivaler i Danmark
Texas Ranger Division

Texas Ranger Division også kendt som Texas Rangers er en politienhed med statsomspændende jurisdiktion baseret i Austin, Texas, USA.

Historie 

Texas Rangers blev oprettet i 1823 af Stephen F. Austin. Stephen Austin hyrede en flok dygtige ryttere, som skulle agere spejdere, der skulle holde øje med indianernes bevægelser i Texas. Altså var en Texas Rangers både soldat og politibetjent.

I 1835 blev denne flok ryttere bedre kendt som Texas Rangers. De bar ikke uniform, der var ingen eksersits og ingen gjorde honnør for deres overordnede, og en leder blev kun accepteret, hvis han beviste sin dygtighed i kamp.

Nogle af datidens mest kendte medlemmer af Texas Rangers var Charles Goodnight, John Coffee Hays og William A. A. Wallace.

I 1844 begyndte man i korpset at bruge Samuel Colts revolver (Paterson model). Det er i slaget om Walker Creek. Det bliver begyndelsen til slutningen for indianerne. 

I 1846 var Texas Rangers med i slaget ved Monterrey.

Først i 1880'erne dukker den første stjerne op, men den bæres sjældent synligt, eftersom det viser sig livsfarligt. 

I slutningen af 1800-tallet bliver pigtråden opfundet – og stjæles. Rangerne opklarer adskillige tyverier af pigtråd, kvæg og heste.

I 1874 blev Taxas Rangers opdelt i to afdelinger. Frontbataljonen blev brugt mod indianere, der angreb nybyggerne, og specialtropperne blev brugt mod kvægtyve og røvere i Texas. Frontbataljonens leder er John B. Jones som major og leder for specieltropperne er kaptajn Leander McNelly.

I 1876 var McNelly og hans kompagni i kamp om San Bennidito.

I begyndelsen af 1900-tallet kommer der nye opgaver til Texas Rangerne, nemlig oliefund i Texas betyder en kraftig befolkningstilvækst, samtidig kommer spritforbudet, og der sker omfattende smugling fra Mexico. 

I 1935 bliver Texas Rangers en del af Texas Department of Public Safety. Først nu tillades det at bære stjernen.

Eksterne henvisninger 

 texasranger.org

Ranger Division
Hønseracer

hønseracer er grupper af høns, der er fremavlet med ensartede arvelige egenskaber. De fleste racer er fremavlet bevidst ud fra en mere eller mindre veldefineret standard, men andre, de såkaldte landhøns, er opstået mere tilfældigt i de gamle landbrugssamfund.

Der er gennem tiden fremavlet mange forskellige racer af høns til forskellige formål.

Udstilling 
Man opdeler hønseracer i fem grupper til udstillingsbrug: Urdværge, fordværgede racer, lette racer, mellemsvære racer og svære racer.

Urdværge 
Racer på under 1 kg der er fremavlet direkte som dværge.

 Antwerpener Skæghøns
 Hollandske dværge
 Sebright
 Ukkelse Skæghøns

Fordværgede racer 
Racer på under 1 kg der er fremavlet ved nedkrydsning af større racer.

 Dværg Wyandotte

Lette racer 
Racer på 2-3 kg. Ofte glimrende æglæggere.

 Altsteirer
 Ancona
 Andalusier
 Annaberger
 Appenzeller Skæghøns
 Appenzeller (spidstoppede)
 Ardenner
 Ayam Cemani
 Bergischer Kräher
 Brakel
 Campiner
 Danske landhøns
 Dresdner
 Friesen
 Frizzle
 Hamborger
 Italiener
 Kastilianer
 Kraienköppe
 La Bresse
 Lakenfelder
 Luttehøns
 Minorka
 Norske Jærhøns
 Nøgenhalse
 Paduaner
 Polverara
 Rheinländer
 Sicilianer
 Skånske Blomsterhøns
 Spanier
 Sumatra
 Svenske Åsbo
 Thüringer Skæghøns
 Tjekkiske Landhøns
 Toppede Hollændere
 Vorwerk
 Yamato Gunkei
 Yokohama
 Østfrisiske Möwen

Mellemsvære racer 
Racer på 3,5 til 4 kg.

 Amrock
 Barnevelder
 Houdan
 La Flèche
 Maran
 New Hampshire
 Niederrheiner
 Orloff
 Plymouth Rock
 Rhode Island Red, RIR
 Sulmtaler
 Sundheimer
 Sussex
 Welsumer
 Wyandotter

Svære racer 
Racer på 4 kg og opefter.

 Amarela
 Australorps
 Brahma
 Croad Langshan
 Dorking
 Faverolles
 Jersey Kæmper
 Kochin
 Langshan
 Malayer
 Orpington
 O-Shamo
 Scots Grey

Funktion 
Hønseracer er ofte oprindeligt fremavlet til at opfylde en bestemt funktion, typisk i den før-industrielle husholdning. Blandt andet derfor kaldes de lette racer ofte også for æglæggere, de mellemsvære racer for kombinationsracer og de svære racer for kødracer.

Kamphøns 
 Amerikanske kamphøns
 Aseel, bruges stadig til hanekamp i Asien.
 Gamle Engelske Kamphøns
 Indiske kamphøns
 Madras Aseel
 Moderne Engelske Kamphøns, nu mest til pryd og hygge.

Prydhøns 
 Fønix
 Silkehøns
 Sultan

Æglæggere 
 Ægyptisk fayoumi
 Bohuslän-Dals sorthøns

Hybrid/blandingshøns og krydsningshøns 
En del navngivne hønsetyper i handlen er ikke racehøns, men krydsninger mellem nøje udvalgte linjer. Sådanne høns kaldes hybrider/blandingshøns.
F.eks. Bilefelder, Grønlægger, Burford Brown, Allen Setter, Hellevadhønen, Lohmann Brown, ISA Brown

Se også 
 Araucana
 Ameraucana
 Legbar
 Scots Dumpy
 Shamo
 Welbar

Eksterne henvisninger 
Dansk Fjerkræ Forum raceliste 

Beskrivelser af populære racer
Age of Conan: Hyborian Adventures

Age of Conan: Hyborian Adventures er et MMORPG (Massive Multiplayer Online Role-Playing Game). Computerudgaven af spillet udkom officielt til butikkerne d. 20 maj 2008 i USA og d. 23.maj 2008 i Europa. Age of Conan er funcom's store nye satsning. De står også for spillet Anarchy Online, som er et af de tidligere store mmorpg spil. Siden udgivelsen af spillet, er det gået hen og blevet den største udgivelse af en MMO titel siden udgivelsen af spillet World of Warcraft (daglig tale kaldet WoW) (kilde:kokatu.com).

Historien 
Age of Conan bygger over bøgerne Conan the Cimmerian skrevet af Robert E. Howard i 1930erne og trækker også meget fra de film som blevet lavet i 80'erne.

Udvidelser 
Den 11. maj 2010 udkom den første udvidelse, kaldet "Rise of The Godslayer", som foregår i det asitisk inspirerede land Khitai. Historien er løst baseret på den originale fortælling "Tower of The Elephant".

I starten af 2011 opdaterede Funcom Age of Conans grafiske motor, med bedre optimering for dårligere computere, og for bedre udviklings muligheder i fremtiden.

Quests og anden Information 
Ingen information endnu.

Eksterne henvisninger 
 Officiel Age of Conan hjemmeside
 AoC Wikia
 Gratis AoC Guide 
 Victrix Legion  Skandinavisk guild på Aquilonia

Referencer 

Computerspil fra 2008
MMORPG
Windows-spil
Xbox 360-spil
Free-to-play
Alexander Kristoff

Alexander Kristoff (født 5. juli 1987) er en norsk cykelrytter, der kører for det professionelle cykelhold . Tidligere har han cyklet for  (2012-2017), BMC Racing Team (2011-2010), Team Joker Bianchi (2009-2007), og det danske hold Glud & Marstrand Horsens (2006).

Resultater 
I 2007 blev han, som 19-årig, norsk mester i landevejsløb, ved at slå Thor Hushovd i spurten.

I 2012 vandt han bronze i linjeløbet ved OL i London.

I 2014 vandt han det prestigefyldte endagsløb Milano-Sanremo.

I 2015 vandt han Flandern Rundt.

Tidslinje over monumenterne

DNF = Gennemførte ikke— = Deltog ikke

Resultatestidslinje i Grand Tour

Eksterne henvisninger 

 Alexander Kristoff - profil på Feltet.dk

Mandlige cykelryttere fra Norge
Olympiske bronzemedaljevindere fra Norge
Medaljevindere ved sommer-OL 2012
Cykelryttere ved sommer-OL 2012
Deltagere for Norge ved sommer-OL 2012
Faverolles

Faverolles er et fransk stednavn og er desuden navn på en hønserace:

 Faverolles (Aisne) i Aisne-departementet
 Faverolles (Cantal) i Cantal
 Faverolles (Eure-et-Loir) i Eure-et-Loir
 Faverolles (Indre) i Indre
 Faverolles (Haute-Marne) i Haute-Marne
 Faverolles (Orne) i Orne
 Faverolles (Somme) i Somme

 Faverolles-et-Coëmy i Marne
 Faverolles-la-Campagne iEure
 Faverolles-lès-Lucey i Côte-d'Or
 Faverolles-sur-Cher i Loir-et-Cher

 Faverolles (høns), en hønserace
Per Kampmann

Christian Peter (Per) Georg Kampmann (født 31. maj 1892 i København, død 7. april 1959 i Ordrup) var en dansk ingeniør som stiftede Kampsax sammen med Otto Kierulff og Jørgen Saxild. 

Efter 2. verdenskrig blev han direktør i Det Danske Luftfartselskab, DDL, og engagerede han sig i dannelsen af SAS og blev selskabets første administrerende direktør (1947-50). Derudover var han i 1930'erne en af de mest aktive ved udarbejdelsen af forslag til broer over Storebælt og Øresund.

Referencer

Eksterne henvisninger 
 

Erhvervsfolk fra Danmark
Ingeniører fra Danmark
Kommandører af Dannebrog
Personer i Kraks Blå Bog (afdøde)
Personer fra København
Personer i Dansk Biografisk Leksikon
Per
Theodore Long

Theodore Robert Long (født 15. september 1947 i Birmingham,Alabama). Han gav sit debut i 1988 og har siden været amerikansk professionel dommer, træner og General Manager.

Han har været General Manager for både NWA, WCW, WWE (World Wrestling Entertainment) og WWF.

Priser 
 Manager of the Year Award: 1990.
 Første Raw og Smackdown Manager: 2004.
 Længst-tids Smackdown General Manager: 2008

Wrestlere som er trænet af Theodero Long 

 Bobby Eaton
 Bobby Walker
 Buff Bagwell
 Butch Reed
 Chris Jericho
 Christopher Nowinski
 Craig Pittman
 D'Lo Brown
 Dan Spivey
 Ice Train
 Jazz
 Jim Powers
 Joey Maggs 
 Johnny B. Badd
 Mark Henry
 Mark Jindrak
 Mike Shaw
 Rodney Mack
 Ron Simmons
 Rosey
 One Man Gang
 Scorpio
 Sid
 The Undertaker

Eksterne henvisninger 

 

Wrestlere fra USA
Stige

En stige er et redskab til at nå enten højere op eller længere ned, på en nem måde. Dette kan fx være hvis man vil op på et tag eller ned i et hul. Stiger er meget brugt blandt håndværkere. 

Stiger laves nutildags oftest i letmetal pga den lave vægt, men blev tidligere udført i det lettere tilgængelige træ. 
En elektriker-stige skal dog være udført i et ikke elektrisk ledende materiale, og er derfor i træ.

Stiger 
Der er adskillige slags stiger. Her er kun nævnt nogle typer:

Wienerstige 
En stige med trin der er parallel på begge sider af stigen. De to øverste trin, står lodret op og må ikke anvendes af sikkerhedsmæssige hensyn.

Rebstige 
Et eller flere reb, der er udstyret med trin – typisk to reb forbundet med tværpinde.

Skydestige
Også kaldet udskydningsstige er to stiger, der er samlet. Den nederste stige er fast, mens den øverste stige kan skydes mere eller mindre ud og forlænger derved stigen. Udskydningen kan foretages ved at trække i et reb, der går gennem en blok på den underste stiges øverste trin. En gliphage fastholder stigerne.

Italienske stiger
Der er tale om et sæt af forholdsvis korte stiger, der kan benyttes enkeltvis eller samlet 2, 3 eller 4 for at opnå en større længde.

Krybestige
Dette er en stige, der benyttes af redningsmandskab/brandmandskab til at nå op i højere bygninger, hvor en skydestige eller stigevogn ikke kan nå eller komme til. Stigen er ret smal, har en længde svarende omtrent til en etage og er i den øvre ende forsynet med en stålhage, der på undersiden er forsynet med tænder og ender i en krog. Stående på jorden hamrer man hagen gennem en rude på etagen ovenover, kravler op og fjerner resten af ruden med brandøksen. Man kan nu kravle ind ad vinduet, løfte stigen op og hamre hagen gennem et vindue lige ovenover og gentage proceduren.

Galleri

Se også 
 Vævling - et (sejl)skibs vævling har rebstigefunktion
Kampsax

Kampsax A/S var et dansk ingeniørfirma.

Kampsax blev grundlagt den 1. november 1917 af Per Kampmann, Otto Kierulff og Jørgen Saxild. I 2002 blev det købt af COWI A/S for omkring 100 mio. kr. Kampsax var verdenskendt for geografiske informationssystemer, kortlægning og vejanlæg.

Udvalgte projekter 
 1000 km jernbane fra Istanbul mod øst (1927-32)
 Den Transiranske Jernbane: 1000 km jernbane fra Den Persiske Bugt til Det Kaspiske Hav. Med 251 store og 4000 mindre broer og 245 tunneller på i alt 80 kilometers længde, foruden det omfattende sporarbejde (1933-38)
 Herom er lavet to film: Iran - det nye Persien fra 1941 og The Building of the Trans-Iranian Railway fra 1976
 Strandvejen (Kystvejen) mellem Charlottenlund og Klampenborg (1936-38)
 Dagmarhus (1937-39)
 Det Danske Staalvalseværk (1940)
 Københavns Lufthavn
 Amtssygehuset i Herlev (1966-76)
 Kampsax Kollegiet (1967-69)
 A.P. Møller - Mærsks hovedkontor (1974-79)

Se også 
 Kampsax (dokumentarfilm) 
 Kampsax Kollegiet

Referencer 

Ingeniørvirksomheder i Danmark
Danske virksomheder etableret i 1917
Ophørt i 2002
Tidligere virksomheder i København
Bygge-, konstruktions- og anlægsvirksomheder i Danmark
Perus flag

Perus flag består af tre felter i farverne rød, hvid og rød. Til nogle formål er landets nationalvåben placeret i midten af det hvide felt. Flaget er i forholdet 2:3.

Historie 
Perus flag stammer fra tiden omkring uafhængighedskrigen mod Spanien i 1820'erne. Det første nationalflag blev skabt i 1820 da befrielseshelten José de San Martín marcherede fra Argentina via Chile til Peru med sin Andeshær. San Martín skabte et diagonalstribet flag i farverne rød og hvid, og med våbenskjoldet i midten. Farverne rød og hvid skal efter legenden have været motiveret af synet af en flamingoflok som lettede. I marts 1822 blev et andet flag taget i brug af uafhængighedstilhængere. Dette var vandret delt i rødt over hvidt over rødt og havde tegningen af en sol i midten. Solsymbolet har forankring i inkacivilisationens øverste guddom Inti, men er også et frihedssymbol som på omtrent samme tid blev indført i Argentinas og Uruguays flag. 

Da flaget med vandrette striber mindede for meget om Spaniens flag, blev flaget ændret til lodrette farvefelter. Perus nationalflag havde nu fundet sin form, men ikke sin endelige udformning. Perus nuværende flag blev indført 25. februar 1825. Farverne fra tidligere flag blev beholdt, men solmærket blev taget ud og erstattet af en variant af nationalvåbenet. Første felt i nationalvåbenet viser en vicuña, et dyr beslægtet med lamaen og alpakaen. Andre felter viser et træ (cinchona), mens tredje felt viser et overflødighedshorn. Våbenet er omgivet af en krans af palme- og laurbærgrene. Flagets farver gives en symboltolkning, hvor hvid står for renhed og rød repræsenterer patrioternes blod. Selv om solsymbolet ikke længere er at finde i Perus nationalflag, er solmærket fortsat at finde i præsidentflaget, samt en række militære rang- og kommandoflag.

Varianter 
Som nationalflag og koffardiflag føres det rød-hvide flaget uden våben. Flaget med våben i en krans gør tjeneste som statsflag, både på land og til søs, og som krigsflag, dog med nationalvåbenet uden krans.

Flag fra Sydamerika
Flag
Nationale flag
Royal Rumble (2005)

Royal Rumble 2005 var det attende årlige Royal Rumble, et professionel wrestling pay-per-view-event. Det fandt sted den 30. januar i 2005 i Save Mart Center i Fresno, California.

Denne PPV ledes af WWE-grundlæggeren, Vince McMahon. Aftenens deltagere var som alle andre gange, Monday Night Raw og Friday Night Smackdown.

Pay-Par-View'en bød på hele 6 kampe, samt aftenens 44 stjerner.

Kampe 

 Maven slår Rhyno (7:56) (Single Match)

 Edge slår Shawn Michaels (18:32) (Single Match)

 The Undertaker slår Heidenreich (13:20) (Casket Match)

 JBL slår Big Show og Kurt Angle (12:04) (Triple Threat Match)
 JBL genvinder WWE Championship titlen

 Triple H slår Randy Orton (21:28) (Single Match)
 Triple H genvinder World Heavyweight Championship titlen

 Batista vinder Royal Rumble kampen (51:27)
 Batista sikrer sig chancen om at blive ny World Heavyweight Champion under WrestleMania 21

Demonstration 

Formænd

Eric Bischoff (Monday Night Raw)
Theodore Long (Friday Night Smackdown)
Vince McMahon (World Wrestling Entertainment)

Kommentatorer

 Jerry Lawler (Monday Night Raw)
 Jim Ross (Monday Night Raw)
 Michael Cole (Friday Night Smackdown)
 Tazz (Friday Night Smackdown)

Dommere

Brian Hebner (Friday Night Smackdown)
Chad Patton (Monday Night Raw)
Charles Robinson (Friday Night Smackdown)
Earl Hebner (Monday Night Raw)
Jack Doan (Monday Night Raw)
Jim Korderas (Friday Night Smackdown)
Mike Chioda (Monday Night Raw)
Nick Patrick (Friday Night Smackdown)

Lodtrækkere

Christy Hemme (Monday Night Raw)
Torrie Wilson (Friday Night Smackdown)

Rekorder 

Chris Benoit starter endnu engang inde som nummer 1#, ligesom sidste år i Royal Rumble 2004 hvor han vandt.
Chris Benoit bliver endnu engang i ringen indtil sidste mand kommer ind.
Dette er femte gang at en deltager blev overfaldet og kunne dermed ikke kæmpe om en plads i Royal Rumblen. (Scotty 2 Hotty)
Scotty 2 Hotty bliver den eneste som er blevet overfaldet to gange før sin Royal Rumble kamp, ligesom i Royal Rumble 2002

Wrestling
Wrestling i 2005
Jens Larsen

Jens Larsen er navnet på flere personer:

 Jens Henrik Larsen (1773-1852) – dansk præst og forfatter
 Jens Vilhelm Ferdinand Larsen (1830-1892) – litograf
 Jens Christian Larsen (født 1942) – skoleinspektør og politiker
 Jens Larsen (DLF-formand) (1865-1945) – formand for Danmarks Lærerforening 1909-11
Holger Nielsen

Holger Nielsen er navnet på flere personer:

 Holger Nielsen Garner (født 1934) – dansk forfatter
 Holger Bech Nielsen (født 1941) – dansk fysiker
 Holger K. Nielsen (født 1950) – dansk politiker
 Holger Louis Nielsen (1866-1955) – dansk OL deltager 1896, udvikler af håndboldspillet og genoplivningsmetoden, Holger Nielsen-metoden